钦定古今图书集成/理学汇编/学行典/第075卷 > 书经 > 《康诰》
## 钦定古今图书集成/理学汇编/学行典/第075卷 > 书经 > 《康诰》

弘于天，若，德裕乃身。

〈蔡传〉弘者，廓而大之也；天者，理之所从出也。康叔博学以聚之，集义以生之，真积力久，众理该通，此心之天理之所从出者，始恢廓而有馀用矣。若是则心广体胖，动无违礼，斯能不废在王之命也。

又

丕则敏德。

〈大全〉陈氏大猷曰：大法古人之敏德，如上章“法文王之明德”，“作求殷先哲王德”是也。虑其悠悠，而欲其汲汲，故以敏德言。